Snipefluer

Rhagioninae
 Chrysopilinae

 
Snipefluer (Rhagionidae) er en gruppe (familie) av fluer (Brachycera), som sammen med mygg (Nematocera), utgjør tovingene (Diptera). De er fra 3 mm. til ca. 20 mm. Navnet har fluene fått fordi de snapper byttedyr som flyr forbi utkikksposten. Det er 12 arter i Norge. I verden er det ca. 4 000 arter.

Liv og utvikling 
Snipefluer er rovdyr som lever av andre mindre dyr, for det meste andre insekter. Snipefluer sitter på en trestamme eller en husvegg, med hodet ned. De venter på at et byttedyr skal fly forbi. Skjer det, slipper fluen seg straks ned og flyr raskt for å «snappe» byttet i luften. Men nyere forskning viser at det heller er slikt at det er hannene som sitter slik og venter på at en hunn flue skal komme forbi.

Kroppen er hårløs, de fleste er slanke i fasongen. Fargene er gul eller orange, med mørke, nesten svarte flekker. Noen arter er grå, med mørkere flekker, eller helt svarte.

Vingene er noe store og holdes bakover, litt ut ifra kroppen i hvile. Flere arter av tovinger har i større eller mindre grad et redusert årenett på vingene, men snipefluer har «alle» årene utviklet. Vingene er gjennomskinnelige og uten flekker hos de fleste artene, utenom vingemerket, som ofte har en mørk farge.

Munnen er stikkende / sugende for å kunne suge ut kroppsvæsken fra byttedyr. Øynene hos hannene møtes på toppen av hodet (holoptiske), mens hunnene har en pannestripe imellom (dioptiske).

Antennene har tre ledd. I slektene Rhagio og Chrysopilus er det siste leddet nesten kulerundt og har en lang udelt hårbørste (følehornbørste) (artista) festet foran. Hos arten Symphoromyia crassicornis er det første antenneleddet (nærmest hodet) tykt, nesten oppsvulmet, med mye svart hår. Det ser nærmest ut som om fluen har bart, og dette skiller denne fra de andre fluene.

Larvene er lyse, hvite eller ofte blek gulbrune. De lever som rovdyr i jorden. Larvene har munndeler som den kan trekke inn i kroppen. 

Alle tovinger gjennomgår en fullstendig forvandling.

Systematisk inndeling / norske arter 
Det er 14 norske arter, men noen er svært sjeldne og kun registrert noen få ganger. 

Norsk entomologisk forening har også utgitt en rekke insekttabeller. Dette er små og billige hefter der en kan bestemme insekter til artsnivå. Et av heftene tar for seg snipefluene. 

 

 Fluer (Orthorrhapha og Cyclorrhapha) 
 Underorden lavere fluer  (Orthorrhapha)Omtrent 650 arter i Norge. 
 Gruppe Homeodactyla  
 Overfamilien Tabanoidea  
 Familien snipefluer  (Rhagionidae) – 12 arter i Norge. 
 Underfamilien Rhagioninae (Rhagionidae)
 Slekten vedsnipefluer Rhagio Fabricius, 1775 
 Rhagio annulatus (De Geer, 1776) 
 umerket snipeflue Rhagio immaculatus (Meigen, 1804)
 gulbrystsnipeflue Rhagio latipennis (Loew, 1856)
 skogsnipeflue Rhagio lineola Fabricius, 1794 
 tvemerket snipeflue Rhagio maculatus (De Geer, 1776)
 flekksnipeflue Rhagio scolopaceus (Linnaeus, 1758) – den vanligste av de norske artene
 gulsnipeflue Rhagio tringarius (Linnaeus, 1758) 
 Underfamilien Chrysopilinae (Rhagionidae)
 Slekten gullsnipefluer Chrysopilus Macquart, 1826 
 svart gullsnipeflue Chrysopilus cristatus (Fabricius, 1775) 
 Chrysopilus auratus (Fabricius, 1805) 
 Chrysopilus luteolus (Fallén, 1814) 
 trekantgullsnipeflue Chrysopilus nubecula (Fallén, 1814) 
 Slekten Omphalophora Becker, 1900 
 Omphalophora lapponica Frey, 1907 
 Slekten Symphoromyia Frauenfeld, 1867 
 bustsnipeflue Symphoromyia crassicornis (Panzer, 1806)
 Slekten småsnipefluer Ptiolina Zetterstedt, 1842 
 svartfrynset småsnipeflue Ptiolina obscura Fallén 
 Ptiolina nitida Wahlgren
 nordlig småsnipeflue Ptiolina oculata (Becker, 1900)
 blekfrynset småsnipeflue Ptiolina nigrina Wahlgren 
 Slekten Spania Meigen, 1830 
 Spania nigra Meigen – funnet i Sverige.

 Referanser 

 Litteratur 
 Greve, Lita. 1993. Fluer (Diptera). Ibisfluer (Athericidae), Snappefluer (Rhagionidae), Vindusfluer (Scenopinidae), Kulefluer (Acroceridae)''. Norsk entomologisk forening, Norske Insekttabeller 1, 21 sider.

Eksterne lenker 
 
 Norske Ibis-, Snappe- og Vindusfluer (Anthericidae, Rhagionidae, Scenopinidae) Norske Insekttabeller nr. 1 – pdf-fil
 Tree of Life - Brachycera (engelskspråklig)
 Norsk Entomologisk forening – for deg som vil lære mer om insekter.

Fluer